૧૯૬૫માં ઉત્તમભાઈએ ‘ટ્રિનિકામ’ નામની માનસિક રોગની ‘ટેબ્લેટ’ બનાવવાનો વિચાર કર્યો. એમને લાગ્યું કે હવે આ દવા બજારમાં મૂકવાનો યોગ્ય સમય આવી ચૂક્યો છે. આ સમયે ‘એસ્કેએફ’ (સ્મિથ ક્લાઈન એન્ડ ફ્રેંચ ફાર્મા લિમિટેડ) નામની એક બહુરાષ્ટ્રીય કંપની બેંગલોરમાંથી સિઝોફ્રેનિયાના માનસિક રોગ માટે ‘એસ્કેઝીન’ (Eskazine) ટેબ્લેટ બનાવતી હતી. માનસિક રોગના દર્દીને રોજની આવી ત્રણ ગોળી લેવી પડતી હતી.